Han har drevet som naturfotograf i hele sitt voksne liv, og illustrert flere bøker. Grønvold har vært hovedredaktør, medforfatter og fotograf for en rekke praktbøker og guidebøker om fjell og fjellvandring. Bøkene i «hytte til hytte-serien» ble utgitt på Gyldendal forlag i perioden 1987 til 2001 og beskriver detaljert kjente fjellområder som Jotunheimen, Hardangervidda, Rondane og Femundsmarka, Nordvestlandets fjellverden og Skarvheimen.